A Collection of Great Dance Songs

A Collection of Great Dance Songs (בעברית: אוסף של שירי ריקוד טובים) הוא אלבום אוסף של להקת הרוק הבריטית פינק פלויד שיצא בשנת 1981.

שם האלבום 
שם האלבום משעשע במידה מסוימת, מכיוון שפינק פלויד לא מזוהים בדרך כלל עם יצירת מוזיקת ריקודים. שם זה כנראה ניתן לאלבום בשל התמונה שעל עטיפת האלבום, ובה שני רקדני ריקודים סלוניים קשורים בחבלים לרצפה, כך שהם אינם יכולים לזוז. בתוך האלבום עצמו ישנן תמונות של רקדנים על רקע שחור (במהדורה האמריקאית) או על רקע לבן (במהדורה האנגלית).

רצועות 
האלבום מכיל חלקים מהשיר Shine On You Crazy Diamond (חלקים 1, 2, 4 ו-7 בלבד), בשל חוסר במקום על התקליט. האלבום גם מכיל את עריכה מחודשת של השיר Another Brick in the Wall (Part 2). השיר Money שמופיע בשיר הוא הקלטה מחודשת של השיר המקורי. הקלטה זו נעשתה בשל סירוב מחברת ההקלטות קפיטול רקורדס לתת רישיון שימוש ברצועה לקולומביה רקורדס. ההקלטה המחודשת בוצעה על ידי דייוויד גילמור ודיק פרי בלבד, כאשר גילמור ביצע לבדו את תפקיד הגיטרה, התופים, הקלידים, הבאס והקולות, ופרי ביצע את תפקיד הסקסופון (פרי ביצע גרסה מחודשת לקטע הסקסופון שלו בשיר). הקלטת השיר המחודשת הופקה על ידי גילמור וג'יימס גות'רי. ישנם כמה הבדלים בין ההקלטה המחודשת של השיר לבין הגרסה המקורית שלו, בעיקר בסולואי הגיטרה והסקסופון השונים, ובחזרה של גילמור על המילה "away" בסוף השיר בהקלטה המחודשת במקום צליל גבוה בהקלטה המקורית. צורת התיפוף בשיר שונה מזאת של ניק מייסון, במיוחד בזמן סולו הגיטרה.

רשימת רצועות 
צד א'
One Of These Days - 5:49 (מתוך האלבום Meddle)
Money - 6:45 (מתוך האלבום The Dark Side of The Moon)
Sheep - 10:25 (מתוך האלבום Animals)
צד ב'
Shine On You Crazy Diamond - 10:41 (מתוך האלבום Wish You Were Here)
Wish You Were Here - 5:25 (מתוך האלבום Wish You Were Here)
Another Brick in the Wall (Part 2) - 3:52 (מתוך האלבום The Wall)

קישורים חיצוניים

אלבומי אוסף מ-1981
אלבומי פינק פלויד
אלבומי אוסף באנגלית
אלבומי חברת קפיטול רקורדס
אלבומי פלטינה כפולה ומעלה בארצות הברית